A. Introduktion til gruppeøvelse: Formulering af iagttagelser til Fokusplanchen  
  
  
Formålet med øvelsen er at genkende forskellige typer formuleringer og træne evnen til at lave konkret beskrivende formuleringer af iagttagelser til Fokusplanchen. Iagttagelserne omhandler gode eksempler på barnets interesser, bestræbelser og sejre.

|  |
| --- |
| **TRE TYPER FORMULERINGER**   Konkrete beskrivelser: HVAD, HVEM, HVOR, HVORNÅR, HVORDAN  Tolkende/vurderende/konkluderende formuleringer: ER, VIL, KAN (uden konkret beskrivelse)  Mangelsyn: KAN IKKE |

**1. Genkendelse af formuleringstyper**   
Sorter de fortrykte formuleringer (B) i de tre kategorier, og fordel dem på planchen (C).   
  
Formuler også selv en (evt. opdigtet) iagttagelse, som passer til hver af de tre kategorier.   
Skriv jeres formuleringer på blanke kort, og fordel dem på planchen.  
  
**2. Best practice**  
Udvælg et eksempel på en særligt god konkret formuleret iagttagelse fra planchen.   
Fremlæg bagefter jeres begrundelse for valget af iagttagelsen – hvad gør den god?   
Hvilke handlemuligheder ser I, at formuleringen kan åbne for barnet og/eller de voksne?  
 **3. Omformulering**   
Omformuler en af de tolkende/vurderende/konkluderende formuleringer til en konkret beskrivelse.

Fremlæg bagefter jeres bud på, hvordan omformuleringen giver mere viden og skaber flere/andre handlemuligheder.  
  
**4. Gråzoner**  
Udvælg et eksempel på en iagttagelse, som I syntes var svær at placere.  
Fremlæg jeres valg for gruppen – hvad gjorde iagttagelsen svær at placere?   
Giv evt. et bud på, hvordan en omformulering kunne gøre den lettere at placere.